Propunere de DIRECTIVĂ A CONSILIULUI de adaptare a anumitor directive în domeniul politicii privind transporturile, având în vedere aderarea Croației /* COM/2013/057 final - 2013/0036 (NLE) */





EXPUNERE DE MOTIVE 1. CONTEXTUL PROPUNERII Propunerea de directivă a Consiliului de adaptare a anumitor directive în domeniul politicii privind transporturile este impusă de viitoarea aderare a Republicii Croația la Uniunea Europeană. Tratatul privind aderarea Republicii Croația la Uniunea Europeană[1] a fost semnat la Bruxelles, la 9 decembrie 2011, de toate statele membre ale Uniunii Europene și de Republica Croația. Articolul 3 alineatul (3) din Tratatul de aderare prevede că acesta intră în vigoare la data de 1 iulie 2013, cu condiția ca toate instrumentele de ratificare să fi fost depuse înainte de acea dată. Articolul 3 alineatul (4) din Tratatul de aderare al Republicii Croația prevede că instituțiile Uniunii pot adopta înaintea aderării măsurile menționate, printre altele, la articolul 50 din Actul privind condițiile de aderare a Republicii Croația[2]. Respectivele măsuri intră în vigoare numai sub rezerva și la data intrării în vigoare a Tratatului de aderare. Articolul 50 din Actul de aderare prevede că, în cazul în care aderarea impune adaptarea unor acte ale instituțiilor adoptate înainte de data aderării, iar adaptările necesare nu sunt prevăzute în respectivul act sau în anexele acestuia, Consiliul sau Comisia (dacă actele originare au fost adoptate de Comisie) adoptă în acest scop actele necesare. Punctul 2 din Actul final[3] se referă la acordul politic la care au ajuns statele membre și Croația, în contextul aprobării Tratatului de aderare, în ceea ce privește un set de adaptări care trebuie să fie adoptate de instituții; Înaltele Părți Contractante la Tratatul de aderare au invitat Consiliul și Comisia să adopte înainte de aderare aceste adaptări, în conformitate cu articolul 50 din Actul de aderare, completate și actualizate, dacă este necesar, pentru a ține seama de evoluția dreptului Uniunii. Prezenta propunere acoperă toate directivele Consiliului și directivele Parlamentului European și ale Consiliului care necesită adaptări tehnice, având în vedere aderarea Croației, în domeniul politicii privind transporturile (capitolul de negociere 14). Prezenta propunere face parte dintr-un set de propuneri de directive ale Consiliului înaintate Consiliului de către Comisie, care regrupează adaptările tehnice ale unor directive ale Consiliului, precum și pe cele ale unor directive ale Parlamentului European și ale Consiliului, corespunzătoare unor capitole de negociere, în propuneri separate pentru diferite directive ale Consiliului. Această structură este concepută pentru a facilita transpunerea directivelor în cauză de către statele membre în legislațiile lor naționale. Pachetul de propuneri de acte legislative pe care Comisia l-a transmis Consiliului se compune din acest set de propuneri de directive ale Consiliului, pe de o parte, și dintr-o propunere de regulament unic al Consiliului care acoperă regulamentele și deciziile relevante ale Parlamentului European și ale Consiliului, precum și regulamentele și deciziile relevante ale Consiliului, pe de altă parte. Acest demers este conform cu abordarea adoptată în trecut în vederea aderării Bulgariei și a României[4]. Se prevede că toate actele legislative incluse în acest pachet vor fi publicate în Jurnalul Oficial al Uniunii Europene la aceeași dată. Prezenta propunere și celelalte propuneri incluse în acest pachet vor lua în considerare adaptările tehnice ale acquis-ului care au fost publicate în Jurnalul Oficial al Uniunii Europene până la data de 1 septembrie 2012. Scopul este acela de a asigura timp suficient pentru procesele legislative implicate, pe de o parte, și pentru îndeplinirea de către statele membre a obligațiilor subsecvente de transpunere și de notificare în ceea ce privește directivele, pe de altă parte. Adaptările care pot fi necesare în ceea ce privește acquis-ul publicat în Jurnalul Oficial al Uniunii Europene după data de 1 septembrie 2012 vor fi prevăzute în actele legislative relevante în sine sau vor fi realizate ulterior prin procedura adecvată. În plus, Comisia intenționează ca, la începutul lunii iulie 2013, să pună la dispoziția statelor membre, în mod neoficial, o listă cu actele legislative respective. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI Deoarece prezenta propunere este de natură pur tehnică și nu implică nicio opțiune politică, consultările cu părțile interesate sau evaluările impactului nu ar fi avut rost. 3. ELEMENTELE JURIDICE ALE PROPUNERII Temeiul juridic al prezentei propuneri îl constituie articolul 50 din Actul privind condițiile de aderare a Republicii Croația. Principiul subsidiarității și al proporționalității sunt pe deplin respectate. Acțiunea Uniunii este necesară, conform principiului subsidiarității [articolul 5 alineatul (3) din TUE], deoarece vizează adaptări tehnice ale unor acte legislative care au fost adoptate de Uniune. Propunerea respectă principiul proporționalității [articolul 5 alineatul (4) din TUE], dat fiind că nu depășește ceea ce este necesar pentru atingerea obiectivului urmărit. 4. IMPLICAȚIILE BUGETARE Propunerea nu are implicații bugetare. 2013/0036 (NLE) Propunere de DIRECTIVĂ A CONSILIULUI de adaptare a anumitor directive în domeniul politicii privind transporturile, având în vedere aderarea Croației CONSILIUL UNIUNII EUROPENE, având în vedere Tratatul privind funcționarea Uniunii Europene, având în vedere Tratatul de aderare a Republicii Croația, în special articolul 3 alineatul (4), având în vedere Actul de aderare a Republicii Croația, în special articolul 50, având în vedere propunerea Comisiei, întrucât: (1) În temeiul articolului 50 din Actul de aderare, în cazul în care aderarea impune adaptarea unor acte ale instituțiilor adoptate înainte de data aderării, iar adaptările necesare nu sunt prevăzute în Actul de aderare sau în anexele acestuia, Consiliul, hotărând cu majoritate calificată la propunerea Comisiei, adoptă în acest scop actele necesare, dacă actul originar nu a fost adoptat de Comisie. (2) Actul Final al Conferinței în cursul căreia a fost redactat Tratatul de aderare a indicat faptul că Înaltele Părți Contractante au ajuns la un acord politic cu privire la un set de adaptări ale actelor adoptate de către instituții, necesare având în vedere aderarea, și că acestea invită Consiliul și Comisia să adopte, înainte de aderare, aceste adaptări, completate și actualizate, dacă este necesar, pentru a ține seama de evoluția dreptului Uniunii. (3) Prin urmare, directivele 91/440/CEE[5], 91/672/CEE[6], 92/106/CEE[7], 1999/37/CE[8], 1999/62/CE[9], 2003/59/CE[10], 2006/87/CE[11] și 2006/126/CE[12] ar trebui modificate în consecință, ADOPTĂ PREZENTA DIRECTIVĂ: Articolul 1 Directivele 91/440/CEE, 91/672/CEE, 92/106/CEE, 1999/37/CE, 1999/62/CE, 2003/59/CE, 2006/87/CE și 2006/126/CE se modifică în conformitate cu anexa. Articolul 2 1. Statele membre adoptă și publică, cel târziu până la data aderării Republicii Croația la Uniunea Europeană, actele cu putere de lege și actele administrative necesare pentru a se conforma prezentei directive. Comisiei îi este comunicat de îndată de statele membre textul acestor acte. Statele membre aplică dispozițiile respective de la data aderării Republicii Croația la Uniunea Europeană. Atunci când statele membre adoptă aceste acte, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri. 2. Statele membre transmit Comisiei textul principalelor dispoziții de drept intern pe care le adoptă în domeniul reglementat de prezenta directivă. Articolul 3 Prezenta directivă intră în vigoare sub rezerva și de la data intrării în vigoare a Tratatului de aderare a Republicii Croația. Articolul 4 Prezenta directivă se adresează statelor membre. Adoptată la Bruxelles, Pentru Consiliu Președintele ANEXĂ POLITICA ÎN DOMENIUL TRANSPORTURILOR A. TRANSPORT RUTIER 1. 31992 L 0106: Directiva 92/106/CEE a Consiliului din 7 decembrie 1992 privind stabilirea de norme comune pentru anumite tipuri de transporturi combinate de mărfuri între state membre (JO L 368, 17.12.1992, p. 38): La articolul 6 alineatul (3), după mențiunea referitoare la Franța se introduce textul următor: – „Croația: godišnja naknada za uporabu javnih cesta koja se plaaa pri registraciji motornih i prikljuenih vozila;” 2. 31999 L 0037: Directiva 1999/37/CE a Consiliului din 29 aprilie 1999 privind documentele de înmatriculare pentru vehicule (JO L 138, 1.6.1999, p. 57): (a) În anexa I, la punctul II.4 a doua liniuță, după mențiunea referitoare la Franța se introduce textul următor: „HR: Croația”. (b) În anexa I, la punctul III.1 A litera (b), după mențiunea referitoare la Franța se introduce textul următor: „HR Croația”. (c) În anexa II, la punctul II.4 a doua liniuță, după mențiunea referitoare la Franța se introduce textul următor: „HR: Croația”. (d) În anexa II, la punctul III.1 A litera (b), după mențiunea referitoare la Franța se introduce textul următor: „HR Croația”. 3. 31999 L 0062: Directiva 1999/62/CE a Parlamentului European și a Consiliului din 17 iunie 1999 de aplicare a taxelor la vehiculele grele de marfă pentru utilizarea anumitor infrastructuri (JO L 187, 20.7.1999, p. 42): La articolul 3 alineatul (1), după mențiunea referitoare la Franța se introduce textul următor: „ - Croația: Godišnja naknada za uporabu javnih cesta koja se plaća pri registraciji motornih I Priključnih vozila;”. 4. 32003 L 0059: Directiva 2003/59/CE a Parlamentului European și a Consiliului din 15 iulie 2003 privind calificarea inițială și formarea periodică a conducătorilor auto ai anumitor vehicule rutiere destinate transportului de mărfuri sau de pasageri, de modificare a Regulamentului (CEE) nr. 3820/85 al Consiliului și a Directivei 91/439/CEE a Consiliului și de abrogare a Directivei 76/914/CEE a Consiliului (JO L 226, 10.9.2003, p. 4): (a) În anexa II, la punctul 2 litera (c), între mențiunile referitoare la Franța și Irlanda se introduce textul următor: „HR: Croația”. (b) În anexa II, la punctul 2 litera (e), după mențiunea referitoare la Franța se introduce textul următor: „kvalifikacijska kartica vozača” (c) În anexa II, la punctul 2, după expresia „fața 2 conține”, al doilea paragraf de la litera (b) se înlocuiește cu textul următor: „În cazul în care un stat membru dorește să redacteze intrările respective într-o altă limbă națională decât una dintre următoarele limbi: bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, malteză, maghiară, olandeză, polonă, portugheză, română, slovacă, slovenă, spaniolă și suedeză, elaborează o versiune bilingvă a cardului, utilizând una dintre limbile menționate anterior, fără a aduce atingere celorlalte dispoziții din prezenta anexă.” 5. 32006 L 0126: Directiva 2006/126/CE a Parlamentului European și a Consiliului din 20 decembrie 2006 privind permisele de conducere (JO L 403, 30.12.2006, p. 18)׃ (d) În anexa I, la punctul 3, după expresia „Pagina 1 conține”, litera (c) se înlocuiește cu textul următor: „(c) semnul distinctiv al statului membru care eliberează permisul, imprimat în negativ într-un dreptunghi albastru și înconjurat de un cerc format din douăsprezece stele galbene; semnele distinctive sunt următoarele: B: || Belgia BG: || Bulgaria CZ: || Republica Cehă DK: || Danemarca D: || Germania EST: || Estonia GR: || Grecia E: || Spania F: || Franța HR: || Croația IRL: || Irlanda I: || Italia CY: || Cipru LV: || Letonia LT: || Lituania L: || Luxemburg H: || Ungaria M: || Malta NL: || Țările de Jos A: || Austria PL: || Polonia P: || Portugalia RO: || România SLO: || Slovenia SK: || Slovacia FIN: || Finlanda S: || Suedia UK: || Regatul Unit (e) În anexa I, la punctul 3, după expresia „Pagina 1 conține”, litera (e) se înlocuiește cu textul următor: «(e) cuvintele „Model al Uniunii Europene” în limba (limbile) statului membru care eliberează permisul și cuvintele „Permis de conducere” în celelalte limbi ale Uniunii Europene, imprimate cu roz, pentru a forma fundalul permisului: Свидетелство за управление на МПС Permiso de Conducción Řidičský průkaz Kørekort Führerschein Juhiluba Άδεια Οδήγησης Driving Licence Permis de conduire Vozačka dozvola Ceadúas Tiomána Patente di guida Vadītāja apliecība Vairuotojo pažymėjimas Vezetői engedély Liċenzja tas-Sewqan Rijbewijs Prawo Jazdy Carta de Condução Permis de conducere Vodičský preukaz Vozniško dovoljenje Ajokortti Körkort;». (f) În anexa I, la punctul 3, după expresia „Pagina 2 conține”, al doilea paragraf de la litera (b) se înlocuiește cu textul următor: „În cazul în care un stat membru dorește să facă inscripționarea într-o limbă națională alta decât următoarele limbi: bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, malteză, maghiară, olandeză, polonă, portugheză, română, slovacă, slovenă, spaniolă și suedeză, elaborează o versiune bilingvă a cardului, utilizând una dintre limbile menționate anterior, fără a aduce atingere celorlalte dispoziții din prezenta anexă.” B. TRANSPORTUL FEROVIAR 31991 L 0440: Directiva 91/440/CEE a Consiliului din 29 iulie 1991 privind dezvoltarea căilor ferate comunitare (JO L 237, 24.8.1991, p. 25): În anexa I, după mențiunea referitoare la Franța, în lista porturilor se introduce textul următor: „HRVATSKA Ploče Pula Rijeka Split Šibenik Zadar” C. TRANSPORTUL PE CĂI NAVIGABILE INTERIOARE 1. 31991 L 0672: Directiva 91/672/CEE a Consiliului din 16 decembrie 1991 privind recunoașterea reciprocă a brevetelor naționale ale conducătorilor de navă pentru transportul de mărfuri și călători pe căile navigabile interioare (JO L 373, 31.12.1991, p. 29): În anexa I, la rubrica „GRUPA B” se adaugă textul următor: „Republica Croația׃ – Svjedodžba o stručnoj osposobljenosti/Befähigungszeugnis Zapovjednik - vrsta A/Schiffsführer – Klasse A (Certificate of professional qualification – Boatmaster type A) – Svjedodžba o stručnoj osposobljenosti/Befähigungszeugnis Zapovjednik - vrsta B/Schiffsführer – Klasse B (Brevet de calificare profesională – conducător de navă, categoria B) (în conformitate cu Ordonanța privind titlurile și calificările profesionale ale navigatorilor, Monitorul Oficial nr. 73/09)” 2. 32006 L 0087: Directiva 2006/87/CE a Parlamentului European și a Consiliului din 12 decembrie 2006 de stabilire a cerințelor tehnice pentru navele de navigație interioară și de abrogare a Directivei 82/714/CEE a Consiliului (JO L 389, 30.12.2006, p. 1): (i) Anexa I se modifică după cum urmează: (g) La capitolul 2, Zona 3, după mențiunea referitoare la Franța se introduce textul următor: „Republica Croația Dunărea: de la kilometrul 1295+500 la kilometrul 1433 Râul Drava׃ de la kilometrul 0 la kilometrul 198+600 Râul Sava: de la kilometrul 211 la kilometrul 594 Râul Kupa: de la kilometrul 0 la kilometrul 5+900 Râul Una: de la kilometrul 0 la kilometrul 15” (h) La capitolul 3, Zona 4, după mențiunea referitoare la Franța se introduce textul următor: „Republica Croația Toate celelalte căi navigabile care nu au fost incluse în Zona 3”. (ii) Anexa IX se modifică după cum urmează: (i) În partea I, la capitolul 4 articolul 4.05 punctul (1), în listă se introduce mențiunea următoare׃ „25 = Croația”. (j) În partea III, la capitolul 1 articolul 1.06 punctul (2), în listă se introduce mențiunea următoare׃ „25 = Croația”. (k) În partea IV, la capitolul 1 articolul 1.06 punctul (2), în listă se introduce mențiunea următoare׃ „25 = Croația”. [1] JO L 112, 24.4.2012, p. 10. [2] JO L 112, 24.4.2012, p. 21. [3] JO L 112, 24.4.2012, p. 95. [4] JO L 363, 20.12.2006, p. 1. [5] JO L 237, 24.8.1991, p. 25. [6] JO L 373, 31.12.1991, p. 29. [7] JO L 368, 17.12.1992, p. 38. [8] JO L 138, 1.6.1999, p. 57. [9] JO L 187, 20.7.1999, p. 42. [10] JO L 226, 10.9.2003, p. 4. [11] JO L 389, 30.12.2006, p. 1. [12] JO L 403, 30.12.2006, p. 18.